
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea art. 1 din Ordonanţa de urgenţă a Guvernului nr.195/2001 privind repartizarea profitului Companiei Naţionale „Loteria Română” – S.A., cu care comisia noastră a fost sesizată în fond cu adresa Biroului Permanent nr.  din Pl.x 810 din 29 noiembrie 2010.
	PREŞEDINTE,

Viorel ŞTEFAN 


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    07.02.2011
Nr. 696


RAPORT

asupra propunerii legislative pentru modificarea şi completarea art. 1 din Ordonanţa de urgenţă a Guvernului nr.195/2001 privind repartizarea profitului Companiei Naţionale „Loteria Română” – S.A.
Cu adresa nr. PL.x 810 din 29 noiembrie 2010, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă  pentru modificarea şi completarea art. 1 din Ordonanţa de urgenţă a Guvernului nr.195/2001 privind repartizarea profitului Companiei Naţionale „Loteria Română” – S.A.
La întocmirea raportului s-a avut în vedere avizul Consiliului Legislativ, avizul negativ al Comisiei juridice, de disciplină şi imunităţi, avizul Comisiei pentru sănătate şi familie, avizul negativ al Comisiei pentru învăţământ, ştiinţă, tineret şi sport precum şi punctul de vedere al Guvernului.
Prezenta propunere legislativă are ca obiect de reglementare modificarea şi completarea Ordonanţei de Urgenţă nr.195/2001 privind repartizarea profitului Companiei Naţionale „Loteria Română”- S.A, cu scopul extinderii destinaţiilor de repartizare a profitului net obţinut de Compania Naţională „Loteria Română” la finele exerciţiului financiar, respectiv cu finanţarea activităţii din domeniul educaţiei fizice şi sportului şi cu finanţarea asistenţei de sănătate publică, în cote de minimum 5% pentru fiecare din aceste destinaţii nou propuse.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerul Dezvoltării Regionale şi Turismului domnul Eugen Curteanu – secretar de stat.
La lucrările comisiei au participat 36 deputaţi, din totalul de 39 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din data de 24 noiembrie 2010.

Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru modificarea şi completarea art. 1 din Ordonanţa de urgenţă a Guvernului nr.195/2001 privind repartizarea profitului Companiei Naţionale „Loteria Română” – S.A., în şedinţa din data de 02.02.2011, comisia propune respingerea acesteia din următoarele considerente:
În baza actului de înfiinţare, Loteria Română organizează şi exploatează, în calitate de unic organizator, pe teritoriul României, jocuri loto şi pariuri mutuale în scopul realizării obiectivelor de interes public naţional, prin atragerea unei părţi din disponibilităţile băneşti ale populaţiei, pe baza liberului consimţământ, în vederea creării fondurilor necesare finanţării unor obiective de interes public naţional, contribuind astfel la finanţarea construcţiei de locuinţe sociale şi săli de sport, a activităţilor sportive, a promovării culturii scrise.

De altfel, profitul net anual aferent activităţii de pronosticuri sportive este destinat finanţării activităţii sportive.
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu

Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa       

